जयपुर। राजस्थान यूनिवर्सिटी में स्नातक (यूजी) स्तर की एडमिशन प्रक्रिया 10 जून से शुरू होगी। वहीं पीजी की प्रवेश परीक्षा प्रक्रिया 18 जुलाई से शुरू होगी। यूनिवर्सिटी के अधिकारियों के अनुसार (बीए, बीकॉम, बीएससी, ऑनर्स और पास कोर्स ) विभिन्न प्रोग्राम्स, सर्टिफिकेट कोर्स, डिप्लोमा और पोस्ट डिप्लोमा, बीसीए, बीबीए, बीवीए बीपीएड, बीलिब आदि में एडमिशन मेरिट के आधार पर होंगे।
अभ्यर्थी यूजी में 10 जून से 18 जून तक ऑनलाइन आवेदन जनरेट कर सकते। आवेदन की हार्ड कॉपी और चालान कॉपी 21 जून तक जमा हो सकेगी। इसके बाद 23 जून तक 50 रुपए विलंब शुल्क के साथ आवेदन स्वीकार किए जाएंगे। प्रवेश परीक्षा के आधार पर पीजी (स्नातकोत्तर) में एडमिशन दिया जाएगा।
अभ्यर्थी 18 जुलाई से 20 जुलाई तक ऑनलाइन आवेदन कर सकते है। अभ्यर्थी 22 जुलाई को संबंधित डिपार्टमेंट्स में इसकी हार्ड कॉपी जमा करा सकते हैं।
मेरिट लिस्ट इस दिन
यूजी की मेरिट लिस्ट 29 जून को जारी होगी। पीजी की मेरिट लिस्ट 25 जुलाई और 29 जुलाई को जारी होगी। अभ्यर्थी रि-एडमिशन के लिए 31 जुलाई तक आवेदन कर सकते हैं।
hin_Deva hin_Deva hin_Deva kas_Deva awa_Deva